Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israelin tiedustelu- ja liikenne- ministeri Katz varoitti Hizbollahia, -
että Libanon palaa "kivikaudelle" ja ehkä jopa "luolamiesten ajalle", -
jos Libanonista tulee iranilaisten täsmäohjattujen aseiden tehdas.
USA:n presidentti Trumpin Lähi-idän neuvottelija Jason Greenblatt syyttää,-
että Iran käyttää vuositasolla lähes miljardi dollaria -
"terrorismin tukemiseen Libanonissa, Israelissa, Länsirannalla ja Gazassa."
Israelin hallitus hyväksyi Havat Giladin tunnustamisen takautuvasti.
Netanjahu: "päätös on vastaus rabbi Shevachin murhaan".
Ohiajaneet ampuivat rabbin autoonsa kolmisen viikkoa sitten.
Israelin tiedustelu- ja liikenne- ministeri Israel Katz varoitti -
Hizbollah-šiiajärjestöä, että Libanon palaa "kivikaudelle -
tai jopa "luolamiesten ajalle", -
jos Libanonista tulee Iranin tarkkuusohjattujen aseiden tehdas.
Katz varoitti israelilaisen Ynet-uutistoimiston haastattelussa -
Iranin tukemaa Hizbollahia, että Israel on asettanut selvän punaisen linjan, -
jota se aikoo valvoa kaikin tarvittavin keinoin.
Katz vakuutti myös, että Israel on "tehnyt työtä estääkseen Irania -
synnyttämästä vastaavaa tilannetta Syyriaan aseita salakuljettamalla" -
ja ettei Israel salli Iranin rakentaa Libanoniin tehtaita, joissa voidaan -
valmistaa täsmäohjuksia tai parannella vanhoja ohjuksia.
"Iran yrittää tehdä Libanonista edistyneen Israelin-vastaisen aseman.
Hizbollah on aggressiivisilla toimillaan
käytännössä kaapannut Libanonin", sanoi Katz.
Katz korosti myös, että Venäjälle, USA:lle ja Euroopan maille -
on annettu selonteko, -
jotta kansainvälinen yhteisö ymmärtää Israelin turvavaatimukset -
liittyen maan kansallisiin turvallisuusintresseihin.
Israelin pääministeri Netanjahu sanoi, että Israelin asema Lähi-idässä -
on pakottanut Israelin avaintekijäksi, -
kun yritetään estää radikaalin islamin leviämistä.
Radikaalia islamia johtavat sunnilainen Isis ja šiialainen Iran.
Israelin hallituksen kabinetin viikko- kokouksessa Netanjahu sanoi myös, -
että Israelin rooli radikaalin islamin uhkan torjumisessa -
palvelee paitsi juutalaisvaltion turvallisuusintressejä, -
myös samojen haasteiden kanssa painivien maiden turvallisuutta -
ympäri maailman.
Olemalla läsnä täällä me olemme Lähi-idässä avaintekijä, -
joka estää radikaalin islamin leviämistä.
Radikaalia islamia johtavat Iran ja Isis. Ne uhkaavat kaikkia muita -
ympäri maailman. Sota ei kiinnosta meitä, -
mutta me teemme kaiken tarvittavan puolustaaksemme itseämme.
USA:n presidentti Trumpin Lähi-idän neuvottelija Jason Greenblatt syytti, -
että Iran on käyttänyt liki miljardi dollaria vuodessa -
"terrorismin tukemiseen Libanonissa, Israelissa, Länsirannalla ja Gazassa."
Greenblatt tviittasi: "Nämä verirahat lisäävät ainoastaan väkivaltaa -
eivätkä auta palestiinalaisia millään tavalla."
Greenblatt tuomitsi lausunnossaan islamistisen Hamas-järjestön -
Gazan vakavasta humanitaarisesta kriisistä.
Greenblatt tviittasi: "Hamasin pitäisi parantaa niiden ihmisten elämää, -
jotka se on ottanut hallittavakseen. Sen sijaan se lisää väkivaltaa -
ja aiheuttaa kurjuutta Gazan siviiliväestölle."
Greenblatt jatkoi: "Kuvitelkaa, mitä gazalaiset voisivat tehdä -
niillä sadalla miljoonalla dollarilla, jotka Iran antaa vuosittain Hamasille -
ja jotka Hamas käyttää aseisiin ja tunneleihin hyökätäkseen Israeliin."
Israelin viranomaiset uskovat, että Hamas on tahallaan pahentanut -
Gazan kriisiä, jotta Israel painostaisi palestiinalaispresidentti Abbasia -
maksamaan Hamasin hallitseman Gazan julkisten työntekijöiden palkat.
Israelin turvallisuusviranomaiset kertoivat TV7:lle -
olevansa huolissaan Hamasin linjasta, joka heidän mukaansa -
saattaa kiihtyä hallitsemattomaksi Gazan kurjistuvan tilanteen vuoksi.
Gazan päähaasteita ovat mm. nuorisotyöttömyys, -
joka on ylittänyt jo 60 prosentin rajan,
sekä vesivarojen kunto. Vedestä 90 prosenttia on juomakelvotonta.
Uutinen tähän liittyen: Jordanian kuningas Abdullah totesi, -
että USA on avaintekijä kaikissa rauhanprosesseissa tai ratkaisuissa -
Israelin―palestiinalaisten konfliktissa.
Abdullah antoi haastattelun amerikkalaiselle CNN-kanavalle.
Siinä hän sanoi, että Trumpin Jerusalem-päätös vahingoitti -
rauhanprosessia, sillä se sai palestiinalaiset kokemaan, -
ettei Yhdysvaltain hallinto ole reilu rauhanvälittäjä.
Abdullah korosti silti, että kaikkien osapuolten "on annettava -
amerikkalaisille mahdollisuus ja varmistettava amerikkalaisten, -
israelilaisten ja palestiinalaisten keskusteluyhteys.
Abdullah patisti sekä Israelia että palestiinalaisia -
tarttumaan rauhan mahdollisuuteen. Hän muistutti, -
ettei USA:n välittämille neuvotteluille ole näköpiirissä vaihtoehtoja.
Vielä Jerusalemiin. Israelin hallitus hyväksyi yksimielisesti -
Länsirannan Havat Giladin asutuksen tunnustamisen takautuvasti.
Netanjahu kutsui päätöstä "vastaukseksi ampumistapaukseen, -
jossa rabbi Raziel Shevach sai surmansa" kolmisen viikkoa sitten.
Jos joku luuli, että Havat Giladissa asuneen kuuden lapsen isän murha -
aiheutti tappiomielialaa ja halua luovuttaa, hän teki katkeran virheen.
Hallitus päättää Havat Giladin asemasta tänään, -
jotta tavallinen arki siellä voi jatkua.
Murhaajat: oikeus toteutuu. Kuolemaa palvovat: meille elämä on pyhää.
Tämä on keskeistä hallituksen linjassa.
Netanjahu lupasi myös, että Israelin turvallisuusjoukot jatkavat työtä, -
kunnes rabbi Shevachin murhaajat ja heidän kätyrinsä -
saadaan oikeuden eteen.
Joukkomme jatkoivat työtään eilen saadakseen viimein kiinni -
rabbi Shevachin murhaajat ja näiden kätyrit. Rauha hänen sielulleen.
Emme lepää, ennen kuin heidät kaikki on saatu oikeuden eteen.
Esitys hyväksyttiin "hallituksen äänestyksessä", -
joka on ensimmäinen vaihe pitkässä ja mutkikkaassa prosessissa.
On hyvä huomata, että kyse on vasta aiepäätöksestä, -
jolla hallitus ilmoittaa aikovansa laillistaa asutuksen -
menemättä yksityiskohtiin.
Havat Giladin juutalaisasutus sijaitsee juutalaisten omistamilla mailla.
Silti palestiinalaisviranomaiset tuomitsivat päätöksen, -
sillä asutus sijaitsee erillään kaukana suurista asutuskeskuksista.
Lisäksi asutusta pidetään alueena, joka annetaan palestiinalaisille -
Israelin ja palestiinalaisten mahdollisessa rauhansopimuksessa.
Miehittäjä yrittää käyttää näitä tilanteita meitä vastaan -
jatkaakseen siirtokuntaprosesseja.
He luulevat, että se estää meitä perustamasta palestiinalaisvaltion -
Jerusalem pääkaupunkinamme.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan ja viikon jatkoa! Huomiseen.
Suomennos: Marianne Tenetz